**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

 **ДО**

 **ДИРЕКТОРА НА РИОСВ-**

 **ПЛОВДИВ**

**У В Е Д О М Л Е Н И Е**

**за инвестиционно предложение**

от .................................... **„БУЛИЪН“ АД**

**УВАЖАЕМИ Г-Н ДИРЕКТОР,**

Уведомяваме Ви, че фирма „БУЛИЪН“ АД има следното инвестиционно предложение: **„Вътрешно преустройство и промяна предназначението на част от сграда в съществуваща птицекланица за функцията на „Термичен цех за производство на птичи продукти““** в УПИ II – птицекланица, кв.167 по плана на гр.Първомай, община Първомай, област Пловдив.

**Характеристика на инвестиционното предложение:**

**1. Резюме на предложението:**

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

Възложителят „Булиън“ АД е собственик на УПИ II – птицекланица, кв.167 по плана на гр.Първомай, в което е разположена и функционира съществуваща птицекланица.

ИП предвижда в част от съществуващата сграда, чрез вътрешно преустройство, да се обособи нов „Термичен цех за производство на птичи продукти“. В цеха ще се обработват и заготвят основно патешки продукти, от които ще се произвеждат: пастет от субпродукти и пържени бутчета (бут конфи), които ще се консервират в метални кутии с различен обем.

В термичния цех ще се извършва само термична обработка на патешките продукти, които ще се заготвят в птицекланицата и ще се доставят в хладилна камера към цеха.

С изграждането на цеха се дава възможност за пълно оползотворяване на хранителните субпродукти и техническите отпадъци, получени при обработване на птиците в птицекланицата.

Площадката на обекта (птицекланица) е електрифицирана, газифицирана и водоснабдена. Има изградена и функционираща ПСОВ, която зауства в градската канализация.

**2. Описание на основните процеси, капацитет, обща използвана площ**; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

По време на строителството (преустройството) основните процеси включват извършване на традиционни ремонтни дейности по обособяването на термичния цех в част от съществуващата сграда и монтиране на технологичното оборудване.

Няма необходимост от изграждане на нова техническа инфраструктура, а ще се ползва съществуващата такава. Няма необходимост от извършване на изкопни работи.

По време на експлоатацията

Получените при първичната обработка в птицекланицата продукти се охлаждат и съхраняват в хладилна камера към термичния цех до момента на преработката им.

В термичния цех, получените субпродукти се разваряват и след това се пасират в кутер до получаването на прат /пастет/. Той се пълни в метални опаковки с различен обем и се стерилизира в автоклав.

Получените патешки фенери се разваряват, отделят се месната тъкан и се приготвят на прат. Патешките бутчета се изпържват в пържилна вана, пълнят се в метални опаковки, заливат се със заливка по технологична карта и се стерилизират.

След изтичане на бомбажния период, металните кутии с различни продукти се етикетират, опаковат в тарелка по 6 броя и се съхраняват в склад за готова продукция.

Снабдяването с топлоносител за топлите процеси ще е с пара от съществуващ в птицекланницата парен котел на природен газ.

Хладилните камери за съхранението на субпродуктите, които ще се подлагат на обработка е с хладилен агент Фреон R 407.

Новозакупените машини, с които ще бъде оборудван термичният цех са както следва:

 -Автоклав работещ на ток и на пара – служещ за стерилизация на метални кутии – 2броя с обем от 1000 литра.

-Бланшор за разваряване на субпродукти и птичи фенери – 2броя. Единият с обем 400 литра и втори с обем от 800 литра.

-Пържилна вана за пържене на птичи бутчета – 1брой с обем 600 литра.

-Транспортьор за ламаринени кутии с монтирана на него затварачка за кутии.

Капацитетът на термичния цех ще е както следва: пастет – до 3тона/ден, пържени и консервирани бутчета (бут конфи) – до 4тона/ден.

**3. Връзка с други съществуващи и одобрени с устройствен** или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Настоящето ИП е в пряка връзка със съществуващата птицекланица и няма връзка с други съществуващи и одобрени с устройствен план дейности в обхвата на въздействие на обекта. За реализацията на ИП са необходими:

* Решение по глава VI от ЗООС и ЗБР – от Директора на РИОСВ – Пловдив
* Разрешение за строеж – от Община Първомай

**4. Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

ИП ще се реализира в УПИ II – птицекланица, кв.167 по плана на гр.Първомай, община Първомай, в което е разположена и функционира съществуваща птицекланица.

Не се засягат елементи на НЕМ, обекти подлежащи на здравна защита, СОЗ на водоизточници за ПБВ и минерални води, обекти на културното наследство. Няма трансгранично въздействие. Няма необходимост от нова или промяна на съществуващата пътна инфраструктура.

Приложени са скица-виза в М 1:500 и скица с координати в М 1:2000 на площадката на обекта.

**5. Природни ресурси, предвидени за използване по време на строителството и експлоатацията:**

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

По време на строителството ще се ползват основно горива за строителните машини, ел.енергия и традиционни строителни материали. Всички строителни разтвори ще се доставят в готов вид и ще се влагат директно по предназначение.

По време на експлоатацията ще се използват основно ел.енергия, природен газ и вода за питейно-битови нужди. Площадката на обекта е електрифицирана, газифицирана и водоснабдена от градската водопроводна мрежа. Тази съществуваща техническа инфраструктура ще се ползва и за нуждите на новия термичен цех.

**6. Очаквани вещества, които ще бъдат емитирани от дейността**, в т.ч. приоритетни и/или опасни, при които се осъществява или е възможен контакт с води:

Няма такива.

**7. Очаквани общи емисии на вредни вещества във въздуха по замърсители**:

Няма такива.

**8. Отпадъци, които се очаква да се генерират и предвиждания за тяхното третиране:**

По време на строителството ще се формират основно строителни отпадъци. Те ще се събират в контейнер и ще се изхвърлят на депото за строителни отпадъци в Асеновград.

Отпадъците от опаковки на технологичното оборудване (хартия, пластмаса, палети и др.) ще се събират разделно и ще се предават на лицензирани фирми за оползотворяване.

По време на експлоатацията ще се формират отпадъци от кости. Те ще се съхраняват в хладилна камера, в опаковки и ще се предават на фирми за производство на храна за животни. Ще се формират и минимално количество от дефектирали метални кутии. Те ще се събират разделно и ше се предават на лицензирани фирми за оползотворяване.

Битовите отпадъци ще се събират в контейнер, обслужван от фирмата по сметосъбиране и сметоизвозване, обслужваща птицекланицата.

**9. Отпадъчни води:**

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

От дейността на термичния цех ще се формират отпадъчни води от измиване на технологичното оборудване и подовете. Те ще преминават през мазниноуловител и ще заустват в площадковата канализация и чрез нея в градската канализация. Битово-фекалните отпадъчни води от санитарните възли също заустват в градската канализация.

**10. Опасни химични вещества**, които се очаква да бъдат налични на площадката на предприятието/съоръжението, както и капацитета на съоръженията, в които са очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

Няма такива.